text: Taxachauffør redder dement kvinde ind fra kulden
  03 marts 2018 kl. 05.34
  Dement kvinde vandrede i to timer rundt i Esbjergs iskolde gader.
  Meget tidligt lørdag morgen trådte en vågen taxachauffør i karakter og sørgede for, at en dement 74-årig kvinde kom hjem i varmen efter en hvileløs gåtur uden retning i Esbjergs iskolde gader.
  Klokken tre natten til lørdag forlader den 74-årige demente kvinde, Annalise, sin bopæl på Distrikscenter Strandby i Spangsbjerggade i Esbjergs indre by.
  Da plejepersonalet opdager, at Annalise har foladt sin lejlighed, alarmerer de politiet, som hurtigt orienterer byens taxachauffører om at holde udkig efter kvinden.
  Klokken fem får en chauffør øje på kvinden, og det lykkes ham at få hende ind i taxaen og bringe hende tilbage til centret i Spangsbjerggade. På det tidspunkt har den demente kvinde vandret i byens gader i to timer.
  Klokken fem udsendte politiet et tweet om, at Annalise igen er hjemme i varmen.
  Vi savner Annalise på 74 år, der kl. 0300 har forladt et plejehjem på Spangsbjerggade i Esbjerg. Annalise er dement og beskrives som spinkel, mørkt hår og iført sort dynejakke og blå bukser. Ring 114, hvis du ser Annalise. #politidk
  
  Annalise er netop fundet uskadt på gaden af en vaks Taxachauffør. Nu på vej retur til varmen på plejehjemmet. #politidk
  
  